ศบค. เผยพบผู้ป่วยติดเชื้อโรคโควิด-19 เพิ่ม 3 ราย โดยเป็นนักศึกษาเดินทางกลับมาจากต่างประเทศ พร้อมระบุ ไม่พบผู้เสียชีวิตเพิ่ม
ศบค. เผยพบผู้ป่วยติดเชื้อโรคโควิด-19 เพิ่ม 3 ราย โดยเป็นนักศึกษาเดินทางกลับมาจากต่างประเทศ พร้อมระบุ ไม่พบผู้เสียชีวิตเพิ่มนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยสถานการณ์การแพร่ระบาดของโรคโควิด-19 ในประเทศไทยวันนี้ว่า พบผู้ป่วยยืนยันติดเชื้อรายใหม่ 3 ราย ทำให้มีจำนวนผู้ป่วยสะสมรวมทั้งสิ้น 3,028 ราย กลับบ้านแล้วเพิ่ม 1 ราย ทำให้มีจำนวนผู้ที่หายป่วยแล้วรวมทั้งสิ้น 2,856 ราย โดยวันนี้ไม่พบผู้เสียชีวิตเพิ่มเติม หรือยอดเป็น 0 ขณะที่ยอดผู้เสียชีวิตสะสมยังอยู่ที่ 56 ราย สำหรับผู้ป่วยรายใหม่ทั้ง 3 ราย ที่พบในครั้งนี้ เป็นผู้ที่เดินทางมาจากต่างประเทศ โดยเป็นคนไทยมาจากปากีสถาน 1 ราย เป็นนักศึกษาเพศชาย อายุ 23 ปี / และคนไทยมาจากอียิปต์ 2 ราย ซึ่งเป็นนักศึกษา ทั้งนี้การค้นพบผู้ป่วยเกิดจากค้นหาผู้ป่วยเชิงรุกและเป็นการค้นหาผู้ติดเชื้อในชุมชน รวมทั้งผู้ป่วยที่เฝ้าระวังและระบบบริการ